7. Forslag til Klimatilpasningsplan 2024 og tillæg nr. 13 til Kommuneplan 2021-32 (Åben)
Tidl. politisk behandling
Forventet sagsgang
TM-U, PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til både ”Forslag til Klimatilpasningsplan 2024” 
og ”Forslag til tillæg nr. 13 til Kommuneplan 2021-32” med henblik på, at forslagene 
efterfølgende fremlægges i offentlig høring.
Klimatilpasningsplanen tager udgangspunkt i Klimaplan 2050 og målet om, at Favrskov Kommune skal 
være en modstandsdygtig kommune, der er robust overfor klimaforandringer. 
Formålet med Klimatilpasningsplanen er at udpege de områder i kommunen, der har størst skadesrisiko 
ved oversvømmelse. Den nye klimatilpasningsplan er baseret på kortgrundlag fra 2021, suppleret med 
erfaringer fra efteråret og vinteren 2023/24. Der er på baggrund af en analyse af bl.a. terrænforhold, 
bebyggelse og infrastruktur udpeget risikoområder. Risikoområder, er de områder, der har størst 
sandsynlighed for oversvømmelse og samtidig har en høj værdi for skadesomkostning i forbindelse med 
en oversvømmelse.
”Forslaget til klimatilpasningsplan 2024” følges af ”Forslag til tillæg nr. 13 til Kommuneplan 2021-32”.
Formålet med kommuneplantillægget er at opdatere planen i forhold til nyeste viden ved udarbejdelse af 
klimatilpasningsplanen. Det betyder, at de eksisterende bestemmelser i generelle rammer ”Håndtering af 
vand – Klimatilpasning” samt retningslinjerne for "Klimatilpasning – vand” og "Lokal håndtering af regnvand 
– LAR” bliver opdateret.  
VURDERING
Teknik og Miljø har med ”Klimatilpasningsplan 2024” udpeget i alt 73 risikoområder, hvoraf 24 vurderes at 
skulle prioriteres som indsatsområder. To af de 24 prioriterede områder er videreført fra 
klimatilpasningsplan 2013. Det drejer sig om risikoområde 38, Viadukten ved [adresse], Hinnerup og 
risikoområde 60, [adresse] under jernbanen, Hinnerup.
Med klimatilpasningsplan 2024 er alle risikoområderne vurderet både i forhold til sandsynligheden for 
oversvømmelse og konsekvensen ved en oversvømmelse. Dermed bliver den egentlige risiko illustreret, 
og indsatserne prioriteret. I nogle områder er der en risiko for hændelser til væsentlige gener for mennesker 
og med medfør af værditab. Hændelser som forekommer allerede i dag. I andre områder er der en 
langsigtet risiko, det vil give mening at iværksætte undersøgelser af allerede nu for at forebygge.
 
Analyser og handlinger igangsættes på de 24 prioriterede indsatsområder inden udgangen af 2027. 
Arbejdet med de øvrige risikoområder igangsættes efter 2030. 
[adresse]: EMN-2021-02900
Dok-ID: 3716337
Sagsbehandler: hma
Teknik- og Miljøudvalget
10. juni 2024  16:00
Klimatilpasningsplan er en opdatering af Klimatilpasningsplan 2013 og et supplement til DK2020-
klimaplanen, der blev vedtaget i december 2022. Klimaplanens indsats nr. 57 er at udarbejde en ny 
klimatilpasningsplan.
Teknik og Miljø har vurderet, at der i Kommuneplanen er behov for at fastlægge bestemmelser for 
højtstående grundvand, samt en retningslinje om udarbejdelse af vandhåndteringsstrategier, når der 
arbejdes med større byudviklingsprojekter. Derudover er kortgrundlaget opdateret, og der er sket mindre 
rettelser af teknisk karakter af de øvrige bestemmelser.
Teknik og Miljø har på baggrund af en indledende screening af forslag til klimatilpasningsplan 2024 og 
forslag til kommuneplantillæg nr. 13 vurderet, at planerne ikke skal miljøvurderes.
ØKONOMI
Det er vurderingen, at implementeringen af klimatilpasningsplanen medfører en årlig driftsudgift til:

Udarbejdelse af handleplaner for risikoområder.

Forstærket beredskab ved ekstreme vejrhændelser.
Driftsudgiften vil blive beskrevet nærmere i forbindelse med udarbejdelsen af budget 2025-28.  
Når der er udarbejdet handleplaner for risikoområderne, vil der blive fremlagt særskilte anlægsblokke med 
henblik på implementering af handleplanerne.
INDDRAGELSE
Borgerinddragelse og kommunikation om forslag til klimatilpasningsplan 2024 og forslag til 
kommuneplantillæg nr. 13 sker efter reglerne i planloven. Det er et selvstændigt mål med planloven, at 
offentligheden i videst muligt omfang inddrages i planlægningsarbejdet.
Forslag til klimatilpasningsplan 2024 og forslag til kommuneplantillæg nr. 13 skal efter godkendelse 
offentliggøres ved annoncering på kommunens hjemmeside med en indsigelsesfrist, som Teknik og Miljø 
anbefaler fastlagt til 10 uger på grund af sommerferien.
INDSTILLING
Direktøren for Teknik og Miljø indstiller til Byrådet:
1.
At ”Forslag til klimatilpasningsplan 2024” og ”Forslag til tillæg nr. 13 til Kommuneplan 2021-32” 
godkendes og fremlægges i offentlig høring i 10 uger.
2.
At forvaltningen bemyndiges til at godkende planen endeligt, hvis ikke der kommer væsentlige 
bemærkninger i høringsperioden.
BESLUTNING
.
Teknik- og Miljøudvalget, 10. juni 2024: 
Fraværende: Ingen
Indstilles godkendt.
Bilag

Forslag til klimatilpasningsplan 2024 (3721968)

Forslag til kommuneplantillæg nr. 13 - klimatilpasning (3721767)
